**บทที่ 1**

**บทนำ**

**1.1 ที่มาและความสำคัญของปัญหา**

พระราชบัญญัติการศึกษาแห่งชาติ พ.ศ. 2542 แก้ไขเพิ่มเติม (ฉบับที่ 2) พ.ศ. 2545 และ   
(ฉบับที่ 3) พ.ศ. 2553 มาตรา 24 ระบุว่า การจัดกระบวนการเรียนรู้ ให้สถานศึกษาและหน่วยงานที่เกี่ยวข้องดำเนินการ โดยจัดเนื้อหาสาระและกิจกรรมให้สอดคล้องกับความสนใจและความถนัดของผู้เรียน โดยคำนึงถึงความแตกต่างระหว่างบุคคล ฝึกทักษะ กระบวนการคิด การจัดการ   
การเผชิญสถานการณ์ และการประยุกต์ความรู้มาใช้เพื่อป้องกันและแก้ไขปัญหา จัดกิจกรรม  
ให้ผู้เรียนได้เรียนรู้จากประสบการณ์จริง ฝึกการปฏิบัติให้ทำได้ คิดเป็น ทำเป็น รักการอ่านและ  
เกิดการใฝ่รู้อย่างต่อเนื่อง จัดการเรียนการสอนโดยผสมผสานสาระความรู้ด้านต่าง ๆ อย่างได้สัดส่วนสมดุลกัน รวมทั้งปลูกฝังคุณธรรม ค่านิยมที่ดีงามและคุณลักษณะอันพึงประสงค์ไว้ใน  
ทุกวิชา ส่งเสริมสนับสนุนให้ผู้สอนสามารถจัดบรรยากาศ สภาพแวดล้อม สื่อการเรียน และอำนวยความสะดวกเพื่อให้ผู้เรียนเกิดการเรียนรู้และมีความรอบรู้ รวมทั้งสามารถใช้การวิจัยเป็นส่วนหนึ่งของกระบวนการเรียนรู้ ทั้งนี้ ผู้สอนและผู้เรียนอาจเรียนรู้ไปพร้อมกันจากสื่อการเรียนการสอนและแหล่งวิทยาการประเภทต่าง ๆ และจัดการเรียนรู้ให้เกิดขึ้นได้ทุกเวลาทุกสถานที่ มีการประสานความร่วมมือกับบิดามารดา ผู้ปกครอง และบุคคลในชุมชนทุกฝ่าย เพื่อร่วมกันพัฒนาผู้เรียนตามศักยภาพ (สำนักงานเลขาธิการสภาการศึกษา, 2551, น. 3-4)

สำนักงานคณะกรรมการการศึกษาเอกชน ได้นิยามคุณภาพการศึกษาไว้ว่า“คุณภาพการศึกษา หมายถึง การบรรลุผลในการสร้างและพัฒนาพฤติกรรมความเป็นคนที่สมบูรณ์ทุกด้านให้แก่บุคคล” ดังนั้นการให้โอกาสแก่เด็กและเยาวชนได้รับการศึกษาอย่างทั่วถึง ถือว่าเป็นก้าวแรกของการพัฒนา และปรับปรุงคุณภาพชีวิตของคนในชาติ ให้สามารถดำรงอยู่ในสังคมได้ การทำให้สังคมเข้มแข็งและมีดุลยภาพนั้นต้องพัฒนาคน โดยพัฒนาแบบองค์รวมที่ยึดคนเป็นศูนย์กลาง  
การพัฒนา การจัดการศึกษาต้องมีบทบาทในการพัฒนาผู้เรียนให้มีความสมดุลระหว่างความรู้กับคุณธรรม พัฒนาให้คนเป็นคนดี คนเก่งที่มีคุณภาพ มีความรับผิดชอบ มีการนำวิทยาการสมัยใหม่  
ที่มีความสำคัญต่อการดำรงชีวิตมาผสมผสานกับภูมิปัญญาท้องถิ่นและวัฒนธรรมของชาติ  
เพื่อพัฒนาผู้เรียนให้มีความสามารถมีชีวิตที่สอดคล้องกับสภาพการเปลี่ยนแปลง บนพื้นฐานวิถีชีวิตแบบไทยและสามารถแข่งขันกับนานาประเทศได้ (สำนักงานเลขาธิการคุรุสภา, 2544, น. 3)

การจัดการเรียนการสอน ครูผู้สอนจะต้องตั้งวัตถุประสงค์การศึกษาว่าสิ่งที่ต้องการสอน คืออะไรเรื่องราวที่จะกล่าวเป็นองค์ความรู้(Knowledge/Cognitive Domain) หรือเป็นทักษะ (Skill/Psychomotor) หรือทัศนคติ/เจตคติ (Attitude/Affective Domain) เพราะวัตถุประสงค์ ที่จะสอนมีความสำคัญอย่างยิ่ง ในการกำหนดเลือกวิธีสอน หรือวิธีการจัดประสบการณ์เรียนรู้แก่ ผู้เรียน หลังจากนั้นจึงทาการวัดและประเมินผลการสอนว่าเป็นไปตามวัตถุประสงค์ที่กำหนดไว้ หรือไม่นั่นคือครูต้องวัดและประเมินผลทุกครั้ง ที่มีการสอน และจาเป็นต้องเรียนรู้ให้เข้าใจใน หลักการและกระบวนการวัดและประเมินผลการเรียนรู้ (สุรวาท ทองบุ และคณะ, 2555, น. 1)

พฤติกรรมการสอนเป็นการกระทำที่ครูแสดงออกถึงความพยายามในการจัดประสบการณ์หรือสถานการณ์แวดล้อมตลอดจนกิจกรรมต่าง ๆ ที่เกี่ยวข้องกับการเรียนการสอนให้กับผู้เรียน  
เพื่อกระตุ้นให้ผู้เรียนเกิดการเรียนรู้ และเปลี่ยนแปลงพฤติกรรมไปในทางที่พึงประสงค์ จะเห็น  
ได้ว่าพฤติกรรมการสอนของครูมีความสำคัญอย่างยิ่ง ที่เป็นตัวบ่งชี้ถึงความสามารถของครูผู้สอน ในการปฏิบัติภารกิจทางด้านการเรียนการสอน หรือสภาพแวดล้อมของห้องเรียน และการมีส่วนร่วมปฏิสัมพันธ์ระหว่างครูกับนักเรียนในการกระทำกิจกรรมร่วมกัน และภูมิหลังและประสบการณ์ของครูจะมีอิทธิพลต่อการทำงาน ซึ่งจะมีผลต่อนักเรียนครูบางคนสามารถแสดงความกระตือรือร้น  
ในการสอนแต่บางคนก็ไม่สนใจหรือเอาใจใส่ในงานสอนของตนนัก ซึ่งย่อมมีผลต่อนักเรียนคุณลักษณะของครูที่ดีจะต้องใช้อิทธิพลทางบวกในชั้นเรียนแก่นักเรียนได้เช่นให้ความอบอุ่นเป็นกันเองกับนักเรียนมีมิตรภาพสนับสนุนให้กำลังใจมีทักษะการสื่อสารที่ดี โดยเฉพาะเป็นผู้ฟัง ที่ดีมีความเห็นอกเห็นใจมีวินัยและควบคุมอารมณ์ ได้เคารพในตัวนักเรียนให้ข้อมูลย้อนกลับในทางบวกแก่นักเรียนให้รางวัลเมื่อนักเรียนแสดงพฤติกรรมทางบวก และมีความยุติธรรมครูควรจะแสดงความเป็นผู้นำที่เป็นประชาธิปไตย และมีการจัดชั้นเรียนที่ช่วยให้เกิดการเรียนรู้ ในสภาพแวดล้อมได้นอกจากนี้การเรียนรู้ ที่กระตือรือร้นจำเป็นต้องมีส่วนร่วมที่กระตือรือร้นด้วย โดยเฉพาะอย่างยิ่งการมีปฏิสัมพันธ์ทางสังคมการให้การสอนโดยตรง (Direct Instruction) มักจะให้โอกาสนักเรียน  
มีส่วนร่วมในการเรียนได้น้อย การสอนจะมีอิทธิพลต่อการวางรูปแบบระหว่างความสัมพันธ์ของอำนาจหรือพลังระหว่างครู และนักเรียนและมีผลต่อความสัมพันธ์ทางสังคมการจัดกลุ่มการเรียน  
ไม่ว่าจะจัดตามเพศอายุภาษาความสามารถย่อมจะมีอิทธิพลกับการจัดกลุ่มของชั้นเรียนได้   
(Mac Aulay, 1990 ; Hamachek, 1995)

ประสิทธิภาพการสอนของครูเป็นสิ่งที่สำคัญสำหรับการพัฒนาการเรียนการสอนให้เกิด   
การเรียนรู้ที่สมบูรณ์แบบ ซึ่งในกระบวนการเรียนการสอนนั้น ผู้สอนและผู้เรียนจะต้องมีความสัมพันธ์กันอย่างใกล้ชิดรวมทั้งพฤตกรรมที่ผู้สอนแสดงต่อผู้เรียน ในเรื่องการเรียนการสอนอันเป็นปัจจัยสำคัญที่จะทำให้การศึกษามีประสิทธิภาพ กระบวนการที่จะช่วยให้ตัดสินความมีประสิทธิภาพในการสอนคือ การตรวจสอบพฤติกรรมการสอนหรือการประเมินการสอนของครู   
ซึ่งครูจะมีการปรับปรุงพฤติกรรมการสอนของตนเอง เพราะการปรับปรุงพฤติกรรมการสอนของตนเองอยู่เสมอ จะส่งผลไปยังเด็กผู้เรียน ทำให้ประสิทธิภาพในการเรียนของผู้เรียนดีขึ้น การที่ครูจะทำการพัฒนาคุณภาพการสอนของตนเองได้นั้น ครูจำเป็นต้องสำรวจตรวจสอบพฤติกรรมของตนเองอยู่เสมอจะช่วยให้ครูได้เห็นภาพสะท้อนว่าตนเองเป็นเช่นไร ทำหน้าที่ได้ครบถ้วนและ  
เต็มความสามารถหรือไม่ มีส่วนบกพร่องและสมควรได้รับการแก้ไขเพื่อให้การเรียนของผู้เรียนและการสอนของครูบรรลุเป้าหมายตามต้องการ (สุรศักดิ์ หอมอ่อน, 2546) ครูยังจะต้องแตกฉาน  
ในทักษะและวิธีหาความรู้ใหม่ ๆ อีกทั้งยังต้องเป็นนักจิตวิทยาชั้นดี เพื่อให้ผลผลิตที่ออกมาเป็นผู้ที่มีความสามารถ ทั้งทางด้านสติปัญญาและเป็นคนที่มีจิตสำนึกที่ดี โดยพฤติกรรมการสอนของครู ควรครอบคลุมในด้านต่าง ๆ ไม่ว่าจะเป็น ในด้านของการนำเข้าสู่บทเรียนการใช้วิธีการสอนและเทคนิคการสอนการพัฒนาทักษะกระบวนการทางวิทยาศาสตร์การใช้สื่อการสอน และการวัดและประเมินผล (อัตถสิทธิ์ นาวะลี, 2538)

โรงเรียนการกุศลของวัดในพระพุทธศาสนาวัดท่าสะอาด เป็นโรงเรียนเอกชนการกุศลของวัดในพระพุทธศาสนา สังกัดสำนักบริหารงานคณะกรรมการส่งเสริมการศึกษาเอกชน กระทรวงศึกษาธิการ โรงเรียนการกุศลของวัดในพระพุทธศาสนาวัดท่าสะอาดให้บริการทางการศึกษา ในรูปแบบการกุศลสงเคราะห์ผู้ยากไร้ด้อยโอกาสทางการศึกษา โดยไม่เก็บค่าทำเนียมการเรียนใด ๆ ทั้งสิ้น ซึ่งได้จัดการศึกษาขั้นพื้นฐานให้กับนักเรียน แต่จากช่วงระยะเวลาที่ผ่านมาครูผู้สอนยังไม่สามารถถ่ายทอดองค์ความรู้สู่ผู้เรียนได้เต็มประสิทธิภาพเท่าที่ควรจากการสังเกต  
ที่ผ่านมาผู้บริหารสถานศึกษาได้ให้โอกาสครูผู้สอนได้พัฒนาความรู้ความสามารถในด้านต่าง ๆ เพื่อให้เกิดศักยภาพที่ดีต่อกระบวนการสอนในห้องเรียนระดับประถมศึกษา จึงส่งผลให้มีปัญหาและอุปสรรคในการจัดการเรียนการสอนทำให้การเรียนการสอนไม่เป็นไปในแนวทางการปฏิรูปการศึกษาเท่าที่ควร

จากความเป็นมาและความสำคัญดังกล่าว ผู้วิจัยตระหนักและเห็นความสำคัญในการพัฒนาคุณภาพด้านการศึกษา ซึ่งเป็นเรื่องที่สำคัญต่อประเทศชาติ จึงเป็นแรงจูงใจให้ทำวิจัย เรื่อง พฤติกรรมการสอนของครูประถมศึกษาโรงเรียนการกุศลของวัดในพระพุทธศาสนาวัดท่าสะอาด ตำบลท่าสะอาด อำเภอเซกา จังหวัดบึงกาฬ เพื่อค้นหาพฤติกรรมการสอนของครูอันจะนำผลการวิจัยไปปรับปรุงและพัฒนาเทคนิคการสอนตามแนวทางการปฏิรูปการศึกษา ซึ่งผลวิจัยนี้  
จะสามารถนำไปเป็นข้อมูลแก่คณะครูในโรงเรียนในการประเมินปรับปรุงการจัดการเรียนการสอนให้กับนักเรียน ได้มีพัฒนาการที่ดีขึ้นและมีการจัดการเรียนการสอนที่มีประสิทธิภาพต่อไป

**1.2 คำถามการวิจัย**

พฤติกรรมการสอนของครูประถมศึกษาโรงเรียนการกุศลของวัดในพระพุทธศาสนาวัดท่าสะอาด ตำบลท่าสะอาด อำเภอเซกา จังหวัดบึงกาฬเป็นอย่างไร

**1.3 วัตถุประสงค์การวิจัย**

1.3.1 เพื่อศึกษาพฤติกรรมการสอนของครูประถมศึกษาโรงเรียนการกุศลของวัดในพระพุทธศาสนาวัดท่าสะอาด ตำบลท่าสะอาด อำเภอเซกา จังหวัดบึงกาฬ ในด้านการเตรียมการสอน

1.3.2 เพื่อศึกษาพฤติกรรมการสอนของครูประถมศึกษาโรงเรียนการกุศลของวัดในพระพุทธศาสนาวัดท่าสะอาด ตำบลท่าสะอาด อำเภอเซกา จังหวัดบึงกาฬ ในด้านการจัดกิจกรรมการเรียนการสอน

1.3.3 เพื่อศึกษาพฤติกรรมการสอนของครูประถมศึกษาโรงเรียนการกุศลของวัดในพระพุทธศาสนาวัดท่าสะอาด ตำบลท่าสะอาด อำเภอเซกา จังหวัดบึงกาฬ ในด้านการจูงใจและเสริมแรงทางการเรียน

1.3.4 เพื่อศึกษาพฤติกรรมการสอนของครูประถมศึกษาโรงเรียนการกุศลของวัดในพระพุทธศาสนาวัดท่าสะอาด ตำบลท่าสะอาด อำเภอเซกา จังหวัดบึงกาฬ ในด้านการใช้สื่อการเรียนการสอน

1.3.5 เพื่อศึกษาพฤติกรรมการสอนของครูประถมศึกษาโรงเรียนการกุศลของวัดในพระพุทธศาสนาวัดท่าสะอาด ตำบลท่าสะอาด อำเภอเซกา จังหวัดบึงกาฬ ในด้านการวัดและประเมินผล

**1.4 ขอบเขตการวิจัย**

**1.4.1 กลุ่มเป้าหมาย**

กลุ่มเป้าหมายที่ใช้ในการวิจัยครั้งนี้ คือ ครูผู้สอนระดับประถมศึกษาโรงเรียนการกุศลของวัดในพระพุทธศาสนาวัดท่าสะอาด ตำบลท่าสะอาด อำเภอเซกา จังหวัดบึงกาฬ จำนวนทั้งสิ้น 5 คน เลือกกลุ่มตัวอย่างแบบเจาะจง (Purposive Sampling) ซึ่งเป็นครูผู้สอนในโรงเรียนที่ผู้วิจัยได้ทำการศึกษา

**1.4.2 ระยะเวลา**

ระยะเวลาในการทำวิจัย เดือน พฤศจิกายน 2559 – กุมภาพันธ์ 2560

**1.4.3 สถานที่วิจัย**

โรงเรียนการกุศลของวัดในพระพุทธศาสนาวัดท่าสะอาด ตำบลท่าสะอาด อำเภอเซกา จังหวัดบึงกาฬ

**1.4.4 เนื้อหา**

การวิจัยครั้งนี้มุ่งศึกษาเฉพาะพฤติกรรมการสอนของครูประถมศึกษาโรงเรียน การกุศลของวัดในพระพุทธศาสนาวัดท่าสะอาด ตำบลท่าสะอาด อำเภอเซกา จังหวัดบึงกาฬ โดยศึกษาพฤติกรรมการสอนนักเรียนประถมศึกษา ดังนี้ (กระทรวงศึกษาธิการ, 2552, หลักสูตรแกนกลางการศึกษาขั้นพื้นฐาน พุทธศักราช, 2551, น. 168)

1.4.4.1 การเตรียมการสอน

1.4.4.2 การจัดกิจกรรมการเรียนการสอน

1.4.4.3 การจูงใจและเสริมแรงทางการเรียน

1.4.4.4 การใช้สื่อการเรียนการสอน

1.4.4.5 การวัดและประเมินผล

**1.4.5 ตัวแปรที่ศึกษา**

พฤติกรรมการสอนของครูประถมศึกษา 5 ด้าน ได้แก่ 1) การเตรียมการสอน 2) การจัดกิจกรรมการเรียนการสอน 3) การจูงใจและเสริมแรงทางการเรียน 4) การใช้สื่อการเรียนการสอน และ 5) การวัดและประเมินผล

**1.5** **กรอบแนวคิดการวิจัย**

การวิจัยครั้งนี้เป็นการศึกษาพฤติกรรมการสอนของครูประถมศึกษาโรงเรียนการกุศลของวัดในพระพุทธศาสนาวัดท่าสะอาด ตำบลท่าสะอาด อำเภอเซกา จังหวัดบึงกาฬโดยผู้วิจัยได้ทำการสังเคราะห์จากพฤติกรรมการสอนนักเรียนประถมศึกษา ตามหลักสูตรการศึกษาขั้นพื้นฐาน พุทธศักราช 2551 (กระทรวงศึกษาธิการ, 2552, หลักสูตรแกนกลางการศึกษาขั้นพื้นฐาน พุทธศักราช, 2551, น. 168) 5 ด้าน ได้แก่ 1) การเตรียมการสอน ประกอบด้วย จัดทำโครงการสอนระยะยาวก่อนสอน จัดทำบันทึกการสอนก่อนทำการสอน วางแผนการจัดกิจกรรมต่าง ๆ เตรียมสื่อการสอนได้อย่างเหมาะสมเตรียมการวัดผลและประเมินผล 2) การจัดกิจกรรมการเรียนการสอน ประกอบด้วย จัดกิจกรรมได้เหมาะสมกับเนื้อหาบทเรียน ใช้น้ำเสียงที่ดังชัดเจนขณะที่สอน   
ให้คำแนะนำกับผู้เรียนในการทำกิจกรรม อธิบายให้ผู้เรียนตระหนักกิจกรรมที่ทำ ครูและนักเรียนร่วมกันสรุปบทเรียน 3) การจูงใจและเสริมแรงทางการเรียน ประกอบด้วย จัดกิจกรรมที่หลากหลายและสนุกสนาน ชมเชยและสนับสนุนให้กำลังนักเรียน ใช้คำพูดเน้นให้นักเรียนเห็นคุณค่าที่เรียน   
ใช้คำพูดกระตุ้นหรือส่งเสริมให้นักเรียนหมั่นพัฒนาและฝึกฝนในการเรียนให้มากยิ่งขึ้น เอาใจใส่ช่วยเหลือนักเรียนที่อ่อนทางทักษะการเรียนหรือเรียนไม่ทันเพื่อน 4) การใช้สื่อการเรียนการสอน ประกอบด้วย ให้นักเรียนมีส่วนร่วมในการเตรียมวัสดุอุปกรณ์การเรียนการสอน อธิบายให้นักเรียนเข้าใจถึงการใช้สื่อการเรียนการสอนที่ถูกต้อง ใช้สื่อการเรียนการสอนได้เหมาะสมกับเนื้อหาการสอน ใช้สื่อการเรียนการสอนได้ครบตามจำนวนผู้เรียนในชั้นเรียน ใช้สื่อการเรียนการสอนให้เกิดประโยชน์กับนักเรียนมากที่สุด 5) การวัดและประเมินผล ประกอบด้วย การประเมินผลนักเรียนเป็นรายบุคคล การประเมินผลโดยการสังเกต การประเมินผลจากผลงาน

หลักสูตรการศึกษาขั้นพื้นฐาน พุทธศักราช 2551

พฤติกรรมการสอน

พฤติกรรมการสอนของครูประถมศึกษา

5 ด้าน

1. การเตรียมการสอน

2. การจัดกิจกรรมการเรียนการสอน

3. การจูงใจและเสริมแรงทางการเรียน

4. การใช้สื่อการเรียนการสอน

5. การวัดและประเมินผล

หลักสูตรสถานศึกษา

***ภาพที่ 1.1*** กรอบแนวคิดการวิจัย

**1.6** **คำนิยามศัพท์เฉพาะ**

ในการวิจัยครั้งนี้ ได้กำหนดคำนิยามศัพท์เฉพาะ ดังต่อไปนี้

“พฤติกรรมการสอนของครูประศึกษา” หมายถึง วิธีการแสดงออกที่ครูใช้ในการสอนการพัฒนาทางด้านต่าง ๆ ของนักเรียน ซึ่งได้แก่ การเตรียมการสอน การจัดกิจกรรมการเรียนการสอน การจูงใจและเสริมแรงทางการเรียน การใช้สื่อการเรียนการสอน และการวัดและประเมินผล ประกอบด้วย

“การเตรียมการสอน” หมายถึง จัดทำโครงการสอนระยะยาวก่อนสอน จัดทำบันทึกการสอนก่อนทำการสอน วางแผนการจัดกิจกรรมต่าง ๆ เตรียมสื่อการสอนได้อย่างเหมาะสมเตรียมการวัดผลและประเมินผล

“การจัดกิจกรรมการเรียนการสอน” หมายถึง จัดกิจกรรมได้เหมาะสมกับเนื้อหาบทเรียน   
ใช้น้ำเสียงที่ดังชัดเจนขณะที่สอน ให้คำแนะนำกับผู้เรียนในการทำกิจกรรม อธิบายให้ผู้เรียนตระหนักกิจกรรมที่ทำ ครูและนักเรียนร่วมกันสรุปบทเรียน

“การจูงใจและเสริมแรงทางการเรียน” หมายถึง จัดกิจกรรมที่หลากหลายและสนุกสนาน ชมเชยและสนับสนุนให้กำลังนักเรียน ใช้คำพูดเน้นให้นักเรียนเห็นคุณค่าที่เรียน ใช้คำพูดกระตุ้นหรือส่งเสริมให้นักเรียนหมั่นพัฒนาและฝึกฝนในการเรียนให้มากยิ่งขึ้น เอาใจใส่ช่วยเหลือนักเรียนที่อ่อนทางทักษะการเรียนหรือเรียนไม่ทันเพื่อน

“การใช้สื่อการเรียนการสอน” หมายถึง ให้นักเรียนมีส่วนร่วมในการเตรียมวัสดุอุปกรณ์การเรียนการสอน อธิบายให้นักเรียนเข้าใจถึงการใช้สื่อการเรียนการสอนที่ถูกต้อง ใช้สื่อการเรียนการสอนได้เหมาะสมกับเนื้อหาการสอน ใช้สื่อการเรียนการสอนได้ครบตามจำนวนผู้เรียนในชั้นเรียน ใช้สื่อการเรียนการสอนให้เกิดประโยชน์กับนักเรียนมากที่สุด

“การวัดและประเมินผล” หมายถึง การประเมินผลนักเรียนเป็นรายบุคคล การประเมินผล  
โดยการสังเกต การประเมินผลจากผลงาน

**1.7** **ประโยชน์ที่ได้รับ**

1.7.1 การวิจัยครั้งนี้ทำให้ทราบถึงพฤติกรรมการสอนของครูประถมศึกษาโรงเรียนการกุศลของวัดในพระพุทธศาสนาวัดท่าสะอาด ตำบลท่าสะอาด อำเภอเซกา จังหวัดบึงกาฬ

1.7.2 ผลการวิจัยจะเป็นสารสนเทศ ประโยชน์ต่อผู้บริหารการศึกษา นักวิชาการ ศึกษานิเทศก์ และผู้ที่เกี่ยวข้องทางการศึกษาอื่น ๆ เพื่อเป็นทางในการปรับปรุงและพัฒนาการจัดการเรียนการสอนของครูประถมศึกษา